ဓမ္မဟောင်းကျမ်းလာ ဇာတ်ကြောင်းများ – မော်ဂျူးလ် ငါး – ၁ နှင့် ၂ ဓမ္မရာဇဝင်ကျမ်းမိတ်ဆက်
ဆွေးနွေးရန်မေးခွန်းများ
သင်ခန်းစာမှ သင်နှစ်သက်သောအရာ သို့မဟုတ် အယူအဆသည် အထူးခြားဆုံးအရာ ဖြစ်သည်ဟု သင်ထင်ပါသလား။ သင်၌မည်သည့်မေးခွန်းများရှိသနည်း။
ရှောလုသည် ဘုရားသခင်ထံတော်မှ ဝေးသွားသောအခါ၊ သူသည် မိမိအတွက်သာမက ဣသရေလလူမျိုးတစ်ခုလုံးကိုပါ ဒုက္ခပြဿနာများပေးခဲ့သည်။ ယနေ့ ခရစ်ယာန် ခေါင်းဆောင်များသည် လူတို့၏ဓမ္မအမှုတွင် ဖြစ်ပျက်မှုအတွက် တာဝန်ရှိသည်ဟု သင်ယုံကြည်ပါသလား။ အဘယ်ကြောင့်နည်း သို့မဟုတ် အဘယ်ကြောင့် မဟုတ်သနည်း။
၁ နှင့် ၂ ဓမ္မရာဇဝင်ကျမ်းရေးသူသည် ဒါဝိဒ်မင်းမျိုးပျက်ကွက်မှုများကြောင့် ဣသရေလလူများစွာဘုရားသခင်၏ကတိတော်များကို သံသယဝင်စေသောကြောင့် သူ၏စာအုပ်ကို တစ်စိတ်တစ်ပိုင်းရေးသားခဲ့သည်။ ယနေ့ ဘုရားသခင့်ကတိတော်များ အပေါ် မည်သည့်အရာသည် လူတို့အား သံသယဖြစ်စေသနည်း။ 
ရှမွေလခေတ်တွင်၊ ဣသရေလလူများစွာတို့သည် ဘုရားသခင်ထက် အခြားအရာ တစ်ခုခုကို မျှော်လင့်ချက်ထားရန် သွေးဆောင်ခံခဲ့ရသည်။ ခရစ်တော်၌ရှိသော ကျွန်ုပ်တို့၏မျှော်လင့်ချက်ကိုစွဲကိုင်ထားရန် ယနေ့ခရစ်ယာန်များအား သင်မည်ကဲ့သို့ အားပေးနိုင်သနည်း။
ပဋိညာဉ်သစ်တွင် ခရစ်တော်သည် လိုအပ်ချက်တိုင်းကို ဖြည့်ဆည်းပေးသည့်အတွက် ကြောင့်၊ ကျွန်ုပ်တို့သည် ဘုရားသခင်၏ပဋိညာဉ်များတွင် ညွှန်ကြားထားသည့် လူသား၏သစ္စာစောင့်သိမှုကို ဆက်လက်ထိန်းသိမ်းထားရန် ချည်နှောင်ထားမှုရှိသေး သလော။ အဘယ်ကြောင့်နည်း သို့မဟုတ် အဘယ်ကြောင့် မဟုတ်သနည်း။ သင်၏ အဖြေကို သမ္မာကျမ်းစာကိုးကားချက်များဖြင့် ဖော်ပြပါ။
လူများ၏နှလုံးသားကိုကြည့်မည့်အစား အပြင်ပန်းကိုကြည့်ခြင်းဖြင့်၊ ၁ နှင့် ၂ ဓမ္မရာဇဝင်ကျမ်းကဲ့သို့ တစ်ခါတစ်ရံ သင်အမှားလုပ်မိပါသလား။ တစ်ခါတစ်ရံ မည်သို့ဖြစ်သည်ကို ဥပမာပေးနိုင်မည်လော။ ဤပြဿနာကို ကျွန်ုပ်တို့ မည်သို့ ရှောင်ရှားနိုင်မည်နည်း။
[bookmark: _GoBack]ဒါဝိဒ်၏ဘဝတွင် အပြစ်များကြားဘုရားသခင်သည် သူ၏ချစ်ခြင်းမေတ္တာနှင့် ကောင်းချီးမင်္ဂလာများကို မည်သို့ဆက်လက်ပြသနေသည်ကိုသိခြင်းဖြင့် သင့်ဘဝနှင့် ဘုရားသခင်အပေါ် သင့်သဘောထားကိုမည်သို့ပြောင်းလဲစေသနည်း။ 
တစ်ဦးတစ်ယောက်၏အပြစ်ကိုခွင့်လွှတ်ဖို့ရန် ခက်ခဲသည်ဟု ခံစားခဲ့ရဖူးပါသလား။ ဒါဝိဒ်၏ဇတ်လမ်းသည် အပြစ်ခွင့်လွှတ်ခြင်းနှင့်ပတ်သက်၍ သင့်အား မည်သို့ခံစားစေ သနည်း။ ခွင့်လွှတ်ခြင်းအတွက် ရုန်းကန်နေရသည့် အခြားတစ်ယောက်ယောက်ကို သင်သိပါသလား။ ထိုလူကို သင်မည်သို့ပြောနိုင်မည်နည်း။
ကျွန်ုပ်တို့၏သစ္စာရှိမှုသည် ဘုရားသခင်၏ကောင်းချီးမင်္ဂလာများနှင့် မည်သို့ဆက်စပ် နေသည်ဟု သင်ထင်သနည်း။ ကိုယ်တော်၏ကောင်းချီးမင်္ဂလာများသည် ကျွန်ုပ်တို့၏ သစ္စာရှိမှုအပေါ် အမြဲမူတည်နေပါသလား။ ကျွန်ုပ်တို့ သစ္စာမဲ့သောအခါ၊ ကျွန်ုပ်တို့ အမှန်တကယ် ထိုက်တန်သည့်အတိုင်း ကိုယ်တော်သည် ကျွန်ုပ်တို့အား အပြစ်ပေးမည် လော။ ကျွန်ုပ်တို့၏အပြစ်သည် ကျွန်ုပ်တို့နှင့်ဘုရားသခင်၏ဆက်ဆံရေးကို မည်သို့ အကျိုးသက်ရောက်စေသနည်း။ 
ပြန်လည်သုံးသပ်ချက်- ၁ နှင့် ၂ ဓမ္မရာဇဝင်ကျမ်းရေးသူနှင့် သူ၏ပရိသတ်များသည် ယုံကြည်ခြင်းဆိုင်ရာ အဓိကအကျပ်အတည်းကို ရင်ဆိုင်ခဲ့ရသည်။ တစ်ဖက်တွင်၊ ဘုရားသခင်သည် ဒါဝိဒ်နှင့် သူ၏မင်းမျိုးကို ဣသရေလအပေါ် ထာဝရမင်းဆက်အဖြစ် ကမ္ဘာတစ်ဝှမ်းလုံးကို ပြန့်ပွားစေမည့် ဘုရားသခင်ပေးထားသည့် ရည်ရွယ်ချက်ကို အကောင်အထည်ဖော်ဆောင်ရန် သူတို့ကို တည်ထောင်ခဲ့သည်။ တစ်ဖက်တွင်၊ ဒါဝိဒ်မင်း မျိုး၏ကျရှုံးမှုသည် ဘုရားသခင့်လူမျိုးကို ကြီးစွာသောဒုက္ခဖြစ်စေခဲ့သည်။ 
[bookmark: _Hlk37763608]ကိစ္စရပ်လေ့လာမှု ၁- ဒါဝိဒ်၏သားတစ်ဦးသည် ထာဝရအုပ်စိုးမည်ဟု ဘုရားသခင်ကတိပြုခဲ့သည်။ ထိုသားတော်သည် ယခု သူ၏အသင်းတော်မှတဆင့် အုပ်စိုးသော ယေရှုဖြစ်သည်။ ယခု ယေရှုသည် ဤလောကရှိ လူသားတို့၏အုပ်စိုးရှင်ဖြစ်ပြီး၊ ပုံမှန်အားဖြင့် သူ၏အသင်းတော်မှတစ်ဆင့် အုပ်စိုးသည်။
ကိစ္စရပ်လေ့လာမှု ၂- တစ်ချိန်က Alejandro သည် ဘာသာရေးသမားတစ်ဦးဖြစ်ပြီး ဘုရားကျောင်းကို ပုံမှန်တက်ခဲ့သည်။ သို့သော် သူသည် အသင်းတော်အဖွဲ့ဝင်များကို စိတ်ပျက်လာခဲ့သည်။ သူသည် မတူညီသောအသင်းတော်များစွာကို တက်ရောက်ခဲ့ပြီး သူကဲ့သို့ပြဿနာများရှိနေကြောင်း တွေ့ရှိခဲ့သည်။ သူကဲ့သို့ပင် အမှားများလုပ်ကြသည်။ ထို့ကြောင့် သူသည် ဘုရားကျောင်းတက်ခြင်းကို စွန့်လွှတ်ခဲ့သည်၊ သို့သော် သူသည် "ဝိညာဉ်လူ" ဖြစ်နေဆဲဖြစ်ကြောင်း အခိုင်အမာဆိုသည်။
ကိစ္စရပ်လေ့လာမှု ၃- Juanita သည် ဘုရားသခင့်နှုတ်ကပတ်တော်သမ္မာတရားကို ယုံကြည်သော ဘုရားကျောင်းသို့ တက်ရောက်ခြင်းကို နှစ်သက်သည်။ သို့သော်လည်း သူမ တက်ရောက်သည့် အသင်းတော်တိုင်းတွင် တစ်ခု သို့မဟုတ် တစ်ခုထက်ပိုသောပြဿနာများကို အမြဲတွေ့နေရသောကြောင့် အသင်းတော်များကို ပြောင်းလဲတက်ရောက်ခဲ့သည်။
ကိစ္စရပ်လေ့လာမှု ၄- Jaime သည်ခရစ်ယာန်တစ်ဦးဖြစ်ကာ၊ ဝိညာဉ်ရေးသည် သူ့အတွက် အရေးကြီးသည်။ သူသည် အဖွဲ့အစည်းဆိုင်ရာအသင်းတော်ကို မကြိုက်ပါ။ တနင်္ဂနွေနေ့များတွင်၊ ဘုရားကျောင်းသွားမည့် အစား အိမ်တွင်ဖြစ်စေ အခြားတစ်နေရာ၌ဖြစ်စေ အသံလွင့်မှုကို နားထောင်သည်။
မေးခွန်းများ ပြန်လည်ဆင်ခြင်သုံးသပ်ခြင်း
1. ဓမ္မဟောင်းမှ ဒါဝိဒ်၏မျိုးရိုးနှင့် ဓမ္မသစ်ကျမ်းရှိအသင်းတော်ကြား ဆက်စပ်မှုကို ဆွေးနွေးပါ။
1. Alejandro ကဲ့သို့သောလူနှင့် သင်တွေ့ဖူးပါလား။ ဥပမာများဖြင့် ရှင်းပြပါ။
1. Alejandro ကဲ့သို့ခံစားဖူးပါသလား။ ဥပမာများဖြင့် ရှင်းပြပါ။
1. Juanita ကဲ့သို့သောလူနှင့် သင်တွေ့ဖူးပါလား။ ဥပမာများဖြင့် ရှင်းပြပါ။
1. အသင်းတော်၏မစုံလင်မှုကြောင့် အသင်းတော်ကိုအရှုံးပေးစွန့်လွှတ်သည့် Juanita ကဲ့သို့ ခံစားဖူးပါသလား။ ဥပမာများဖြင့် ရှင်းပြပါ။
1. အသင်းတော်အားလုံးသည် မစုံလင်ကြသော်လည်း၊ အချို့သည် သမ္မာကျမ်းစာကို ဆက်လက်အသုံးပြုနေသော်ငြား သမ္မာတရားမှစွန့်ခွာသွားကြသည်။ သင်၏အတွေ့ အကြုံအရ ခြားနားချက်ကို မည်သို့ပြောမည်နည်း။ ဥပမာများပေးပါ။
1. Jaime ကဲ့သို့သောသူတစ်ဦးဦးကို သင်သိကျွမ်းဖူးပါသလား။ ဥပမာများဖြင့် ရှင်းပြပါ။
1. Jaime ကဲ့သို့ သင်ခံစားဖူးပါသလား။ ဥပမာများဖြင့် ရှင်းပြပါ။ 
လုပ်ဆောင်ရန်လုပ်ငန်းများ
1. ဝိညာဉ်လူဖြစ်သည်ဟုဆိုသော်လည်း ဘုရားကျောင်းမတက်သူအချို့နှင့် စကားပြော ပါ။ သူတို့၏အမြင်ကို နားလည်အောင် ကြိုးစားပါ။ သင့်အဖွဲ့သို့ ပြန်လည်တင်ပြပါ။

